钦定古今图书集成/明伦汇编/氏族典/第388卷 > 李元素
## 钦定古今图书集成/明伦汇编/氏族典/第388卷 > 李元素

按《唐书李元素传》：“元素，字太朴，邢国公密裔孙，仕为
御史。东都留守杜亚，恶大将令狐运，会盗劫输绢于
洛，运适与其下畋近郊，亚疑而讯之，以爱将武金掠
服之，死者甚众，傅致周内，若不可翻者。德宗信不疑，
宰相难之，诏元素驰按，元素察其冤，悉纵囚还，亚劾
元素失有罪。比元素还，帝已怒，奏狱未毕，帝曰：‘出元’”
素曰：“臣以御史按狱，知冤不得尽辞，是无容复见陛
下。”帝意解，即道运冤状。帝感悟曰：“非卿孰能辨之？”后
岁馀，齐抗得真盗，由是天下重之。迁给事中。会郑滑
节度使卢群卒，拜元素检校工部尚书，节度其军，治
有异绩。元和初，召为御史大夫，失望，拜浙西节度使，
还为国子祭酒，进户部尚书，判度支，卒。